Nan iko kiriman dari : si bujang tarambau Curhat patah hati liau katonyo Bukiktinggi nagari dingin Jam gadang di ateh bukik Jo adiak ...
Curhat patah hati liau katonyo
Bukiktinggi nagari dingin
Jam gadang di ateh bukik
Jo adiak hati ko ingin
Hiduik sasanang hiduik sasakik
Pandang pandang pucuak jam gadang
Lain cando nyo si angko ampek
Kok angan lah mulai panjang
Baa caro adiak ka dapek
Urang kurai jo tigo baleh
Tigo baleh aua birugo
Kasiah sampai cinto babaleh
Haram hati uda manduo
Tasabuik janjang ampek puluah
Dalam lagu urang dendangkan
Kok hati lah jadi rusuah
Cinto ko hanyo ka jadi angan
Ngarai sianok balubang japang
Tampaik bamain nan mudo mudo
adiak gadih dapek di urang
Sampai jando ditunggu juo
Alang alang di aua ateh
Lah jatuah di tali kandua
Kok indak kasiah babaleh
Cinto den baok ka pintu kubua
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn ace_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn